kardosdrur/scandi-wiki huggingface dataset:
Mange Makers

Mange Makers er en svensk gruppe bestående af Peter Balazs (BACALL) -producer 2011-2014, 2021-, Didrik Rastbäck -vokal, Max Henriksson -beatbox, og Max Christensson -danser. Gruppen oplevede kæmpe succes først i Sverige og senere i Danmark med "Fest hos mange". Sangen blev et hit på YouTube og har i april 2021 over 10 millioner "views". 

"Fest hos mange" har ligget nr. 9 på den svenske Dance Chart, mens den har ligget nr. 26 på danske tilsvarende . Siden er udkommet "Jul hos mange", og Mange Makers hitter blandt andet på Spotify med deres seneste hit "Ballar ur".

Diskografi

Singler

Noter

Ekstern henvisning 
 MangeMakers.se 
 Mange Makers Officielle Kanal-YouTube

Popgrupper fra Sverige
Læsø Klitplantage

Læsø Klitplantage er et 1.875 hektar stort klitplantage og hedeområde, beliggende på den nordlige del af Læsø. Den er anlagt i begyndelsen af 1900-tallet efter at det meste skov på øen var ryddet til saltsydning. Det er et statsejet område, hvor 1.200 ha er bevokset, mens resten er hede, eng, og klitarealer, og godt 500 ha blev fredet i 1961. Midt i plantagen ligger den tidligere lobeliesø Øster Foldgård Sø, og Højsande der er et sandflugtslandskab med øde klitter i op til 24 m højde. Området er en del af Natura 2000 område nr. 10 Holtemmen, Højsande og Nordmarken. 749 hektar skov i Læsø Klitplantage blev i 2018 udpeget til ny urørt nåletræsplantage. Et areal på 1.126 hektar blev i 2022 udpeget til Naturnationalpark Læsø Klitplantage.

Eksterne henvisninger 

 "Læsø Klitplantage" (Naturstyrelsen: Vandreture i statsskovene nr. 43) 

EU-habitatområder i Danmark
Klitplantage
Skove i Danmark
Fredede arealer i Danmark
Urørt skov
Journal 64

Journal 64 er en roman fra 2010 skrevet af den danske krimiforfatter Jussi Adler-Olsen. Bogen er udgivet på Politikens Forlag. Bogen er nummer fire i Jussi Adler-Olsens serie om Afdeling Q.

Handling 

Handlingen tager udgangspunkt i en række mystiske forsvindinger i 1987, som Afdeling Q gerne vil finde en sammenhæng imellem. Forsvindingssagerne bliver gennem bogen langsomt kædet mere og mere sammen for både læseren og Afdeling Q, og gradvist dukker der nye ubehagelige oplysninger og hændelser frem. Forsvindingerne har én person til fælles, en Nete Hermansen, hvis historier bringer mange fortællinger om tiden på Sprogø (Kvindebehandlingshjem for ”åndssvage” i perioden 1955-1961 en af de Kellerske Anstalter) frem i lyset. Sprogøhistorierne bliver viderehen linket til en Curt Wad, formand for det nærmest fascistiske parti  og leder af projektet Den Hemmelige Kamp, der går ud på at udføre tvangssterilisationer og -aborter på kvinder, man ikke anser for værdige til at formere sig.
 
Pludselig bliver Afdeling Q flettet ind i en meget større efterforskning end de hidtil havde regnet med, og efterforskerholdet kommer ind i et spil, de ikke er vant til at spille. Pludselig er de kommet i søgelyset hos Curt Wad og hans kumpaner, der vil gøre alt hvad der står i deres magt for at holde deres grimme gerninger hemmelige.

Eksterne henvisninger 
 Journal64 på Jussi Adler-Olsens hjemmeside 

Litteratur i 2010
Bøger af Jussi Adler-Olsen
Leeds City Varieties

Leeds City Varieties er en Grade II* listed building varieté i Leeds i West Yorkshire i England.

Bygningen opførtes i 1865 som et supplement til White Swan Inn i Swan Street, og det oprindelige interiør er stort set uændret. Sammen med Hoxton Hall og Wilton's Music Hall (begge i London), er det et sjældent overlevende eksempel på klunketidens varietéer fra 1850'erne og 1860'erne. Interiøret er en lang rektangel, med kasser adskilt af støbejernssøjler langs siderne i cirklens niveau.

Teatret blev grundlagt af den lokale pubejer og velgører Charles Thornton og blev oprindeligt kaldt "Thorntons New Music Hall and Fashionable Lounge". Navnet ændredes efterfølgende til White Swan Varieties og derefter Stansfield's Varieties, før det blev til City Palace of Varieties. Charlie Chaplin, Marie Lloyd og Houdini er blandt de kunstnere, der optrådte dér.

Mellem 1953 og 1983 opnåede teatret national berømmelse som mødested for BBC's tv-program "De gode gamle dage" (), en genskabelse af tidligere tiders varieté med Leonard Sachs som allitterative formand og mange kendte og mindre kendte kunstnere. Stedet giver stadig anledning til live "Good Old Days" varieté-begivenheder i løbet af tre weekender i foråret og fire i efteråret, samt pantomime og ent regelmæssigt program for stand-up samt koncerter.

Kildehenvisninger

External links 

 Officiel hjemmeside 

Teatre i Storbritannien
City Varieties
Bygninger, konstruktioner og anlæg i England
English Heritage

English Heritage var en britisk offentlig instans med ansvar for at bevare og administrere historiske monumenter i England og for administration af bygningsfredning. I april 2015 blev den del i en velgørende organisation, der har bevaret navnet, og Historic England.

Den er mest kendt for at administrere en lang række historiske og arkæologiske lokaliteter: fra Stonehenge til verdens ældste jernbro. Historic England har ansvaret for konservering, rådgivning, registrering og fredning af historiske miljøer.

English Heritage arbejdede tidligere sammen med English Nature, som i 2006 blev fusioneret med the Countryside Agency and Rural Development Service og blev til Natural England. English Heritage ejer flere bevaringsværdige bygninger og oldtidsminder og samarbejder med private, der giver adgang til deres ejendom.

Medlemmer har gratis adgang til alle steder, som administreres af English Heritage. Medlemskabet anses som et støttemedlemsskab. Ud over betaling fra medlemmerne får organisationen tilskud fra regeringen frem til 2022/23, hvor den forventes at være selvfinansieret. Entré og souvenirsalg bliver derfor afgørende for finansieringen. Besøgende bliver normalt bedt om ekstra donationer eller "gift aid", hvor gæsten betaler lidt ekstra, og stedet får skatten på det betalte tilbage.

Eksterne henvisninger 
 Officiel hjemmeside  

Kultur i England
Kulturarvsorganisationer
Jarmila Gajdošová

Jarmila Gajdošová (født 26. april 1987 i Bratislava, Tjekkoslovakiet) er en kvindelig professionel tennisspiller fra Australien. 
Jarmila Gajdošová højeste rangering på WTA single rangliste var som nummer 25, hvilket hun opnåede 16. maj 2011. I double er den bedste placering nummer 41, hvilket blev opnået 17. oktober 2011.
Jarmila Gajdošová flyttede til Australien i 2008 og blev i februar 2009 gift med den australske mandlige tennisspiller Samuel Groth, hvorefter hun ændrede navn til Jarmila Groth. I april 2011 var ægteskabet ovre og Jarmila tog igen Gajdošová som efternavn.

Eksterne henvisninger 

Tennisspillere fra Australien
Personer fra Bratislava
Deltagere for Australien ved sommer-OL 2012
SIX Swiss Exchange

SIX Swiss Exchange AG (tidligere SWX Swiss Exchange) med base i Zürich er Schweizs primære børs (Den anden er Berne Exchange). SIX Swiss Exchange handler med securities såsom schweiziske statsobligationer og derivater såsom aktioptioner.

Det primære aktieindeks for SIX Swiss Exchange er Swiss Market Index (SMI). Indekset består af de 20 væsentligste aktier der er noteret på SIX Swiss Exchange.

SIX Swiss Exchange var den første børs i verden til at implementere et fulauktomatisk handels-, clearing- og afregningssystem i 1995. Børsen styres af en forening af 55 banker. Alle banker har ens stemmerettigheder i forhold til beslutninger der vedrører ledelse og reguleringer. 

SIX Swiss Exchange driver et jointventure med Deutsche Börse "Eurex", der er verdens største indenfor futures og derivathandel. 

I 1995 erstattede børsen et traditionelt handelssystem i Genova (fra 1850), i Basel (fra 1866) og Zürich (fra 1873) med et fuldautomatisk system. 
Virksomheden fusionerede med SIS Group og SIX Telekurs i 2008 og blev til SIX Group.

Eksterne henvisninger 

 Officielle hjemmeside

Finansielle servicevirksomheder fra Schweiz
Børser
Zürich
Lucie Hradecká

Lucie Hradecká (født 21. maj 1985 i Prag, Tjekkoslovakiet) er en kvindelig professionel tennisspiller fra Tjekkiet.

Lucie Hradecká er primært doublespiller og hendes bedste resultat var at vinde French Open 2011.

Lucie Hradecká højeste rangering på WTA single rangliste var som nummer 41, hvilket hun opnåede 6. juni 2011. I double er den bedste placering nummer 15, hvilket blev opnået 12. september 2011.

Eksterne henvisninger 
 

Tennisspillere fra Tjekkiet
Personer fra Prag
Tennisspillere ved sommer-OL 2012
Tennisspillere ved sommer-OL 2016
Olympiske medaljevindere i tennis
Olympiske sølvmedaljevindere fra Tjekkiet
Olympiske bronzemedaljevindere fra Tjekkiet
Medaljevindere ved sommer-OL 2012
Medaljevindere ved sommer-OL 2016
Arantxa Rus

Arantxa Rus (født 13. december 1990 i Delft, Holland) er en kvindelig professionel tennisspiller fra Holland.

Arantxa Rus højeste rangering på WTA single rangliste var som nummer 78, hvilket hun opnåede 25. juli 2011. I double er den bedste placering nummer 166, hvilket blev opnået 21. marts 2011.

Eksterne henvisninger 

Tennisspillere fra Holland
Christian Ditlev Reventlow (1775-1851)

Christian Ditlev lensgreve Reventlow (28. april 1775 i København – 30. januar 1851 på Pederstrup) var en dansk lensbesidder og søn af statsminister Christian Ditlev Frederik Reventlow.

Den 24. juni 1800 blev han gift med Frederik Christian von Qualens datter, Benedicte von Qualen

Han er begravet i Theophili Skov ved Vesterborg.

Gengivelser 
Der findes et portrætmaleri af Nicolaus Wolff fra 1790. Desuden afbildet på familiemaleri af samme, samme år (begge på Pederstrup). Malerier af C.A. Jensen 1823 og 1836, efter sidstnævnte stik af Peter Ilsted 1930. Maleri af August Schiøtt udstillet 1846 og litograferet 1854. Maleri af Niels Lützen 1854. Maleri af Peter Most.

Kilder 

 Louis Bobé, "Christian Ditlev Reventlow", i: C.F. Bricka (red.), Dansk Biografisk Lexikon, 1. udgave, XIV. Bind. s. 32-3; København: Gyldendal 1887-1905.
 Selmer, Nekrologiske Samlinger II.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Eksterne henvisninger 
 

Personer fra København
Godsejere fra Danmark
Lensgrever fra Danmark
Personer i Dansk Biografisk Leksikon
Christian Ditlev (1775-1851)
Storkors af Dannebrog
Danskere i 1700-tallet
Danskere i 1800-tallet
Jurister fra Danmark
Stænderdeputerede fra Østifterne
Stænderdeputerede fra Slesvig
Faglitterære forfattere fra Danmark
Godsejere fra Slesvig og Holsten
Kammerherrer fra Danmark
Dansksprogede forfattere fra Danmark
Langshan

Langshan er en hønserace, der stammer fra Kina, men som er blevet videreudviklet i Tyskland via England.
Hanen vejer 3-4,5 kg og hønen vejer 2,5-3,5 kg. De lægger gulligbrune æg à 58-64 gram. Racen findes også i dværgform.

Farvevariationer 
 Sort
 Hvid
 Blå

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Dansk racebeskrivelse af racen

Hønseracer
Madras Aseel

Madras Aseel er en hønserace, der stammer fra Indien. Racen er en gammel afart af Aseel.
Hanen vejer 3-3,5 kg og hønen vejer 2,5-3 kg. De lægger gulbrune til lysebrune æg à 50-55 gram. Racen findes også i dværgform.

Farvevariationer 
 Vildtfarvet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 

Hønseracer
Tomass Dukurs

Tomass Dukurs (2. juli 1981 i Riga i Lettiske SSR) er en lettisk skeletonkører, der har beskæftiget sig med sportsgrenen siden 1998. Dukurs vandt en bronzemedalje ved EM i bobslæde og skeleton 2007 i Königssee.

Han har deltaget ved to olympiske vinterlege, hvor hans bedste resultat var en fjerdeplads ved OL i 2010 i Vancouver. Hans bedste resultat ved VM i bobslæde og skeleton var en niendeplads i 2011 i Königssee.

Hans yngre bror Martins Dukurs er også skeletonkører, og de deltog begge ved Vinter-OL i 2010.

Eksterne henvisninger 

 Profil hos FIBT 

Personer fra Riga
Sportsfolk fra Letland
Skeletonførere
Deltagere for Letland ved vinter-OL 2002
Deltagere for Letland ved vinter-OL 2010
Deltagere for Letland ved vinter-OL 2014
Deltagere for Letland ved vinter-OL 2018
Deltagere for Letland ved vinter-OL 2022
Malayer

Malayer er en hønserace, der stammer fra Indien.
Hanen vejer 3,5-4,5 kg og hønen vejer 2,5-3,5 kg. De lægger årligt 100 brungule æg. Racen findes også i dværgform.

Farvevariationer 
 Guldsort
 Hvedefarvet
 Rødsadlet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Engelsk racebeskrivelse af Malayer

Hønseracer
Nordre Rønner

Nordre Rønner  er en lille øgruppe i Kattegat syv km nord for Læsø. Flere af øerne i øgruppen er på grund af landhævning vokset sammen, og de  er forbundet med Læsø med det lavvandede sandrev Rønnerev.  De har et samlet areal på 11 ha med stenansamlinger, klitter og strandenge. Øerne er ubeboede, men hovedøen Spirholm var fra 1880 til 1963 beboet; 1. februar 1916 havde øen 13 beboere, og i 1930 stadig fem.

På Spirholm står det 18 meter høje fyrtårn Nordre Rønner Fyr, opført i 1880. Fyrtårnet er bygget af granit fra Hirsholm. Efter automatiseringen i 1963 er der ingen fyrmester på øen, men der er en lille bådehavn på nordsiden. Indtil automatiseringen i 1963 var fyret bemandet, hvilket de stadig eksisterende beboelsesbygninger til fyrpersonalet og deres familier vidner om. Der er også i nutiden en lille bådehavn på nordsiden af Spirholm.

I 2005 købte Læsø Kommune Spirholm inklusive Nordre Rønner Fyr og beboelsesbygningerne med det formål at sikre offentlig adgang til området ved Nordre Rønner. Fyret havde stået tomt i 43 år og kommunalbestyrelsen vedtog en  plan om at få Fyretablissementet renoveret, så det kan fremstå som dengang øerne var beboede. Fra 2008 drives Nordre Rønner af interesseforeningen "Nordre Rønners venner" i samarbejde med en styregruppe bestående af Udvalget for Teknik og Miljø og repræsentanter for bl.a. Friluftsrådet. I 2009 fik foreningen bevilget 5 mio. kr. af EU til renovering af fyret, som ofte besøges af turister og af "Nordre Rønners venner".

Øernes natur 
Rønnerne er ynglested for flere ternearter og der er en stor bestand af tejst, skærpiber og edderfugl. Borfeld  har en ynglebestand af spættet sæl.

Nordre Rønner ligger centralt i Natura 2000-område nr. 20 Havet omkring Nordre Rønner og er udpeget til både habitatområde, fuglebeskyttelsesområde og ramsarområde

Øerne

Referencer

Eksterne henvisninger og kilder 
 Nordre Rønners Venner
 Nordre Rønner fyr
 Kort over Nordre Rønner

Natura 2000-planer
Læsøs geografi
EU-habitatområder i Danmark
Ramsarområder i Danmark
Fuglebeskyttelsesområder i Danmark
Øer i Danmark
Øgrupper i Kattegat
Kana (flertydig)

Kana kan være flere ting:

 Kana – By i Galilæa, hvor Jesus ifølge Johannesevangeliet under brylluppet i Kana gjorde vand til vin.
 Kana (sanger) – Japansk pop- og rocksanger.
 Kana (skriftsystem) - Fællesbetegnelser for de to japanske stavelsesskrifter hiragana og katakana.
 Kana'an – Kana'ans land : i gammel tid et navn på landet vest for Jordan-floden.
 K'naan – En somalisk sanger.
Frue Arbejdshus

Frue Arbejdshus, Nørre Voldgade 30, var oprettet i 1786 som Frue Sogns Arbeidshuus og Skole, fra 1875 kun Frue Sogns Arbejdshus, i daglig tale Frue Arbejdshus; nedlagt 1885.

I 1880 boede der 10 kvinder i Frue Arbejdshus.
Under koleraepedemierne i 1800-tallet har arbejdshuset været inddraget til lazaret.

Et arbejdshus (eller arbejdsanstalt) var et sted, hvor de fattige boede og måtte arbejde for den fattighjælp, de modtog. Frue Arbejdshus var kun for kvinder, og indtil 1875 var der samtidig fattig- og arbejdsskole for piger; men skolen i forhuset hed 1875-1880 Nørrevold Friskole, som i 1880 flyttede til Gasværksvej 22 som Gasværksvejens Skole. Fattigskolerne var ophævet i henhold til kommunalbestyrelsesbeslutning af 27. marts 1871, men overgangen til kommunale friskoler var først gennemført efter sommerferien 1875.

I 1885 kom bygningen til at høre under Magistratens 1. Afd. (skolevæsenet), og fra 1895 havde kommunens forsøgsundervisning i sløjd lokaler i forhuset, der nu hørte under Larslejstrædes Friskole (den senere Nørrevold Skole). (To andre steder startede tilsvarende sløjdundervisning, nemlig på Enghavevejens Friskole og Reserveskolen paa Skt. Hans Torv). Sløjdundervisningen i Frue Arbejdshus blev først ledet af sløjdlærer Poul Richardt, dernæst Jens Thamdrup, inden den i 1902 flyttede over på selve Larslejstrædes skole i den hidtidige gymnastiksal. Arbejdshuset blev revet ned, og den nuværende bygning opførtes som Jernfabrikanternes Hus i 1903-1904.

Eksterne henvisninger 
 Husets historie 

Etableret i 1786
Ophørt i 1885
Uddannelsesinstitutioner i København
Forsvundne bygninger, konstruktioner og anlæg i København
Schwimmer

Schwimmer er et efternavn, der kan henvise til flere personer:
 Benji Schwimmer, en amerikansk danser.
 David Schwimmer, en amerikansk skuespiller.
Christian Ditlev Reventlow (1735-1759)

Christian Ditlev lensgreve Reventlow (1. november 1735 på Brahetrolleborg – 10. december 1759 i København) var en dansk lensbesidder.

Han var søn af grev Conrad Ditlev Reventlow og Vilhelmine Augusta af Slesvig-Holsten-Nordborg-Plön og arvede i 1750 grevskabet Reventlow og baroniet Brahetrolleborg. Han døde imidlertid allerede 1759.

Han ægtede 1758 Ida Lucie Scheel-Plessen (18. december 1740 på Fussingø – 22. marts 1792), datter af Mogens Scheel-Plessen.

Kilder 
 Slægtsside

Godsejere fra Danmark
Lensgrever fra Danmark
Christian Ditlev (1735-1759)
Danskere i 1700-tallet
Godsejere fra Slesvig og Holsten
Lars Bo Enselmann

Lars Bo Enselmann (16. juli 1956 i København – 8. oktober 2005 i Rio de Janeiro, Brasilien) var en dansk musiker og komponist. Enselmann spillede med Calypso kapellet, i "Stan gets in your eyes" og sammen med blandt andre Christian Sievert.

Diskografi 
 Stan gets in your eyes med Lars Albertsen, 1996 (Olufsen Records)
 Stan gets in your eyes at Park café, 1999 (Olufsen Records)
 Cigars & Guitars med Christian Sivert, 2001 (Olufsen Records)

Eksterne henvisninger 
 

Musikere fra Danmark
Christina McHale

Christina McHale (født 11. maj 1992 i Teaneck, New Jersey, USA) er en kvindelig professionel tennisspiller fra USA. 
Christina McHale højeste rangering på WTA single rangliste var som nummer 42, hvilket hun opnåede 10. oktober 2011. I double er den bedste placering nummer 171, hvilket blev opnået 22. oktober 2011.

Eksterne henvisninger 
 

Tennisspillere fra USA
Deltagere for USA ved sommer-OL 2012
Arantxa Parra Santonja

Arantxa Parra Santonja (født 9. november 1982 i Valencia, Spanien) er en kvindelig professionel tennisspiller fra Spanien.  Arantxa Parra Santonja højeste rangering på WTA single rangliste var som nummer 46, hvilket hun opnåede 12. juli 2010. I double er den bedste placering nummer 27, hvilket blev opnået 22. august 2011.

Eksterne henvisninger 

Tennisspillere fra Spanien
Personer fra Valencia
Mona Barthel

Mona Barthel (født 11. juli 1990 i Bad Segeberg, Tyskland) er en kvindelig professionel tennisspiller fra Tyskland. 
Mona Barthel højeste rangering på WTA single rangliste var som nummer 64, hvilket hun opnåede 9. januar 2012. I double er den bedste placering nummer 303, hvilket blev opnået 12. april 2010.

Eksterne henvisninger 

Tennisspillere fra Tyskland
Angelique Kerber

Angelique Kerber (født 18. januar 1988 i Bremen) er en kvindelig professionel tennisspiller fra Tyskland. Hun har fra begyndelsen af 2010'erne tilhørt verdenseliten og vundet tre grand slam-turneringer samt ligget nummer 1 på verdensranglisten.

Resultater 
Angelique Kerber vandt i 2012 turneringen i Farum ved i finalen at besejre Caroline Wozniacki. Senere samme år deltog hun i OL i London, hvor hun stillede op i både single, damedouble og mixed double. I single klarede hun sig bedst, da hun nåede kvartfinalen, mens hun i damedouble nåede anden runde sammen med Sabine Lisicki og i mixed double ikke kom videre fra indledende runde sammen med Philipp Petzschner.

Hun opnåede den 12. september 2016 for første gang at ligge nummer 1 på WTA's singlerangliste. Dette opnåede hun blandet andet via sejre i Australian Open og US Open samt en finaleplads i Wimbledon dette år. Samme år deltog hun også i OL 2016, hvor hun stillede op i single og damedouble. Sammen med Andrea Petkovic blev hun besejret i første runde i double, men i single gik det bedre, idet hun efter sejre over spillere fra Colombia, Canada og Australien i kvartfinalen besejrede britiske Johanna Konta og i semifinalen amerikaneren Madison Keys. I finalen mødte hun den useedede Monica Puig fra Puerto Rico, som overraskende vandt over den andenseedede tysker med 6-4, 4-6, 6-1, så Kerber måtte nøjes med sølvmedaljen.

Kerber vandt sin tredje grand slam-titel, da hun sejrede i Wimbledon i 2018 med finalesejr over Serena Williams fra USA med 6-3, 6-3.

Referencer

Eksterne henvisninger 

Tennisspillere fra Tyskland
Deltagere for Tyskland ved sommer-OL 2012
Medaljevindere fra Tyskland ved sommer-OL 2016
Olympiske sølvmedaljevindere fra Tyskland
Mustafa Abdul-Jelil

Mustafa Abdul Jalil eller Abdul-Jalil (født 1952), er leder af Det libyske overgangsråd(TNC) og Libyens nuværende statsoverhovede i overgangs regeringen efter borgerkrigen i landet. Han var tidligere justitsminister under Gaddafis styre mellem 2007 og 2011, han valgte sin tilbagetræden fra Gaddafis regering i protest mod hans handlinger i starten af den libyske borgerkrig.

Politikere fra Libyen
Welsh Cup 1884-85

Welsh Cup 1884–85 var den ottende udgave af Welsh Cup. Finalen afviklet den 7. marts 1885 på Racecourse Ground i Wrexham mellem Druids FC og Oswestry White Stars FC endte uafgjort 1-1. Omkampen samme sted den 14. april 1885 endte med 3-1-sejr til Druids FC, som dermed sikrede sig sin fjerde triumf i Welsh Cup, og som samtidig fik revanche for nederlaget til netop Oswestry i finalen året før.

Resultater

Første runde

Anden runde

Kvartfinaler

Semifinaler

Finale

Kilder / eksterne henvisninger 
 Welsh Football Data Archive – Welsh Cup – 1884/85 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1884
Fodbold i 1885
Welsh Cup 1885-86

Welsh Cup 1885–86 var den niende udgave af Welsh Cup. Finalen blev afviklet den 3. april 1886 på Racecourse Ground i Wrexham, hvor Druids FC vandt 4-0 over Newtown AFC. Dermed sikrede Druids FC sig sin femte triumf i Welsh Cup.

Resultater

Første runde

Anden runde

Kvartfinaler

Semifinaler

Finale

Kilder / eksterne henvisninger 
 Welsh Football Data Archive – Welsh Cup – 1885/86 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1885
Fodbold i 1886
Welsh Cup 1886-87

Welsh Cup 1886–87 var den tiende udgave af Welsh Cup. Finalen blev afviklet den 16. april 1887 på Nantwich Road i Crewe, hvor Chirk AAA FC vandt 2-1 over Davenham FC. Det var første gang, at Chirk AAA FC vandt Welsh Cup, og ingen af de to finalister havde tidligere nået finalen i turneringen.

Resultater

Første runde

Anden runde

Kvartfinale

Semifinaler

Finale

Kilder / eksterne henvisninger 
 Welsh Football Data Archive – Welsh Cup – 1886/87 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1886
Fodbold i 1887
Welsh Cup 1887-88

Welsh Cup 1887–88 var den 11. udgave af Welsh Cup. Finalen blev afviklet den 5. maj 1888 på Chester Road i Wrexham, hvor Chirk AAA FC vandt 5-0 over Newtown AFC. Dermed sikrede Chirk AAA FC sig sin anden triumf i Welsh Cup.

Resultater

Første runde

Anden runde

Kvartfinaler

Semifinaler

Finale

Kilder / eksterne henvisninger 
 Welsh Football Data Archive – Welsh Cup – 1887/88 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1887
Fodbold i 1888